Carlos Valderrama. Carlos Alberto Valderrama Palasio (; 1961-yil 2-sentyabrda tugʻilgan, "El Pibe" („Bola“) nomi bilan ham tanilgan) – kolumbiyalik sobiq professional futbolchi. Hujumkor yarim himoyachi sifatida oʻynagan Valderrama, koʻpchilik tomonidan Janubiy Amerika tarixidagi eng buyuk futbolchilardan biri va oʻz davrining eng yaxshi oʻyinchilaridan biri deb hisoblanadi. 2004-yilda Carlos Pele tomonidan tuzilgan 100 nafar FIFA tasnifidagi dunyoning eng zoʻr futbolchilari roʻyxatiga kiritilgan. Ijodiy pleymeyker boʻlgan Valderrama, barcha davrlarning eng yaxshi kolumbiyalik futbolchilaridan biri va baʼzilar tomonidan Kolumbiyaning eng zoʻr futbolchisi sifatida eʼtirof etilgan. Uning oʻziga xos soch turmagi, shuningdek, aniq pas va texnik mahorati 1980-yillarning oxiri va 1990-yillarning boshlarida Janubiy Amerikaning eng taniqli futbolchilaridan biriga aylantirgan. Carlos 1987 va 1993-yillarda Janubiy Amerikada yilning eng yaxshi futbolchisi sovrinini qoʻlga kiritgan. Valderrama 1985-yildan 1998-yilgacha Kolumbiya milliy futbol terma jamoasi aʼzosi boʻlgan. Carlos Kolumbiya terma jamoasida 111 ta oʻyin oʻtkazgan va 11 ta gol muallifi boʻlgan. Kolumbiya terma jamoasida eng koʻp oʻyin oʻtkazish boʻyicha mamlakat tarixida David Ospinadan ikkinchi futbolchi hsioblanadi. Valderrama 1990-yillarda Kolumbiya futbolining oltin davrida katta rol oʻynagan va oʻz milliy terma jamoasi bilan birgalikda uchta FIFA Jahon kubogi va beshta Amerika Kubogi turnirida ishtirok etgan. Futbolchilik faoliyatining koʻp qismini Janubiy Amerika va Yevropada klubkarida oʻtkazgandan soʻng, faoliyatining oxiriga kelib Valderrama Shimoliy Amerikada, Major League Soccer turnirida oʻynagan. Liga tashkil etilgan vaqtlardagi eng taniqli oʻyinchilardan biri boʻlgan va 1990-yillarning ikkinchi yarmida ligani ommalashtirishga yordam bergan. Bugungi kunga qadar Valderrama Major League Soccerni ramzi (ikona) va MLSda oʻynagan eng koʻp mukofotlangan futbolchilardan biri hisoblanadi. 2005-yilda MLS tarixidagi barcha vaqtlarning eng yaxshi oʻn bir oʻyinchisi tarkibiga kiritilgan.